ማሕበራዊ ምፍንታት ኣገዳሲ እዩ፡ ምኽንያቱ ሓደ ብኮሮናቫይረስ ዝተታሕዘ ሰብ፡ ሰባት ኣብ ዝተኣከበሉ እንተስዒሉን ካብ ጥፍጣፉ ናብቶም ጥዑያት እንተ ኣንጢብሎምን፡ ኣብ ምስፍሕፋሕ ናይዚ ሓደገኛ ለበዳ ቫይረስ፡ ዓቢ ተራ ክጻወት ይኽእል። እዚ ከኣ ብቀጥታ ናብቶም ጥዑያት ብምስዓል፤ ወይ ከኣ እቲ ቫይረስ ዝዓለበሉ ቦታ እንተተንኪፍና፡ ኣዒንትናን፡ ኣፍንጫናን፡ ኣፍናን ብምሓዝ ግዳያት ናይዚ ሕማም ክንከውን ንኽእል። ምትእኽኻብ ብዘጉደልናሉ መጠን ከኣ፡ ለበዳ ናይዚ ሕማም ነጉድል። ማሕበራዊ ምፍንታት ንኹሉ ኣገዳሲ እኳ እንተኾነ፡ ብፍላይ ግን ኣብ ክሊ ዕድመ ልዕሊ 70 ዘለዉን፡ ነብሰ ጾራትን፡ ብሰዓል ብቐሊሉ ዝጥቅዑን ልዑል ጥንቃቐ ክገብሩ ኣለዎም። ምንጪ ስእሊ, Getty Images ነዚ ቫይረስ ሒዘ ናብ ካልኦት ከየመሓላልፍ እንታይ ክገብር ኣለኒ?
